बेंगलुरु
बेंगलुरु के पीन्या दसरहल्ली में एक एलपीजी सिलिंडर फटने से चार बच्चों समेत नौ लोग घायल हो गए जिनमें से आठ की हालत गंभीर बताई जा रही है। घटना गुरुवार देर रात की है जहां लीक की वजह से यह हादसा हुआ। पुलिस ने बताया कि आठ लोग 75 प्रतिशत से भी ज्यादा जल गए हैं और उनकी हालत बेहद गंभीर है। घायलों को विक्टोरिया अस्पताल में भर्ती कराया गया है।
बागलगुंटे पुलिस ने बताया कि करीब 4:30 बजे सिक्यॉरिटी फर्म में काम करने वाले देवराजू अपने घर लौटे। जैसे ही उनकी पत्नी लक्ष्मन्ना ने दरवाजा खोला, आग लग गई है। बताया जा रहा है कि घर में एलपीजी सिलिंडर लीक हो गया था जिस कारण यह हादसा हुआ। आग को घर में फैलते देर नहीं लगी और सिलिंडर फट गया। घर खिड़की दरवाजे उड़ गए। पड़ोसियों के घरों को भी नुकसान पहुंचान।
घर में रहनेवाले 6 सदस्यों और तीन अन्य घायल हो गए। बताया गया है कि चार बच्चे 80 प्रतिशत से भी अधिक जल चुके हैं। उन्हें मिलाकर आठ लोगों की स्थिति बेहद गंभीर है और वे जिंदगी और मौत के बीच झूल रहे हैं। पुलिस को शक है कि स्टोव को सही से न बंद करने की वजह से लीक हुआ। केस दर्ज कर लिया गया है।
इस खबर को अंग्रेजी में पढ़ें।